Predkladacia správa

            Vláda Slovenskej republiky svojím uznesením č. 812 z 11.októbra 2000 uložila ministrovi obrany Slovenskej republiky vytvoriť medzirezortnú pracovnú komisiu na prípravu metodiky obranného plánovania Slovenskej republiky s cieľom komplexne dopracovať pro-blematiku obranného plánovania v podmienkach Slovenskej republiky. V súlade s Plánom práce vlády Slovenskej republiky zo 16. januára 2002 a na základe uznesenia č. 40/2002 rozhodla o predložení metodiky obranného plánovania Slovenskej republiky.
            Materiál vychádza z právnych predpisov (pozri ústavný zákon o bezpečnosti štátu v čase vojny, vojnového stavu, výnimočného stavu a núdzového stavu a zákon číslo 575/2001 Z.z. o organizácii činnosti vlády a organizácii ústrednej štátnej správy v znení zákona č.143/2002), ktoré vytvárajú právny rámec transformácie systému obranného plánovania. 
Metodika obranného plánovania Slovenskej republiky má za cieľ ustanoviť plánova-cie, rozhodovacie a kontrolné procedúry, väzby a pravidlá, ktoré umožnia zvýšiť efektívnosť vynakladania zdrojov na obranu a zabezpečiť postupné a plynulé zapojenie sa do spojenec-kých plánovacích mechanizmov v súvislosti so vstupom Slovenskej republiky do NATO.
V predloženom návrhu dokumentu je charakterizované obranné plánovanie na jednot-livých úrovniach vrátane pôsobnosti zainteresovaných  subjektov zodpovedných za obranné plánovanie, ich vzájomné súčinnostné väzby, fázy obranného plánovania, spôsoby a lehoty vypracovania a predkladania riadiacich dokumentov, programová štruktúra. 
Vnútorným charakterom je obranné plánovanie vecne  previazané s programovým roz-počtovaním, ktoré ministerstvo financií Slovenskej republiky pripravuje na zavedenie v ro-koch 2003 a 2004. Zavedenie obranného plánovania na vrcholovej úrovni riadenia štátu umo-žní zvýšiť transparentnosť toku finančných prostriedkov vynakladaných na obranu, čím sa po-silní proces civilnej a demokratickej kontroly ozbrojených síl.
Svojou kompatibilitou s kolektívnym plánovaním NATO prispeje ku posilneniu dôve-ryhodnosti Slovenskej republiky v prístupovom procese. Ak sa Slovenská republika stane čle-nom NATO, umožní metodika obranného plánovania Slovenskej republiky plánovať obranné zdroje podľa štandardov NATO.
    V nadväznosti na súčasný právny stav, sa v metodike obranného plánovania Sloven-skej republiky predpokladá vytvorenie Výboru pre obranné plánovanie ako pracovného orgá-nu Bezpečnostnej rady. Tento výbor prerokúva zásadné úlohy a ciele obranného plánovania, prerozdelenia obranných zdrojov, ktoré sú predurčené na výstavbu obranných kapacít a dosiahnutie požadovaných schopností obrany. Zabezpečuje medzinárodnú spoluprácu na úseku obranného plánovania.
Na vypracovaní predloženého materiálu sa podieľala aj pracovná medzirezortná komi-sia na prípravu metodiky obranného plánovania Slovenskej republiky. 
Pri vypracúvaní dokumentu boli zohľadnené skúsenosti z obranného plánovania Poľskej republiky a Českej republiky. 
Materiál nemá finančný, ekonomický, environmentálny vplyv ani vplyv na zamest-nanosť.
Metodika obranného plánovania bola konzultovaná so zahraničnými poradcami pôso-biacimi na ministerstve obrany, ktorí vyjadrili svoje kladné odporúčanie.
Materiál prešiel medzirezortným pripomienkovým konaním. Všetky opodstatnené pri-pomienky boli zapracované.